כפיר דמרי

[250px|ממוזער|[נשיא מדינת ישראל|נשיא המדינה ראובן ריבלין מארח את אירוע השקת פרויקט "בראשית 2", החללית הישראלית השנייה שתשוגר לירח. כפיר דמרי (מימנו של הנשיא). עוד בתמונה משמאל בועז לוי - מנכ"ל התעשייה האווירית ושמעון שריד - מנכ"ל SpaceIL. השנייה מימין מנכ"לית משרד המדע והטכנולוגיה שי-לי שפיגלמן ומימינה שר המדע והטכנולוגיה יזהר שי, דצמבר 2020]]
**כפיר דמרי** (נולד ב-3 בדצמבר 1982) הוא יזם ישראלי, ממייסדי עמותת SpaceIL, אשר שיגרה את הגשושית בראשית לירח.

כפיר פרץ לתודעה הישראלית לאחר שייסד את SpaceIL ביחד עם יריב בש ויהונתן ויינטראוב.
לפני שייסד את SpaceIL, ניהל כפיר מספר קבוצות מחקר ופיתוח בחברות שונות והחזיק במשרות הוראה באוניברסיטת בן-גוריון בנגב, באוניברסיטת תל אביב ובמכללה למינהל.

## ביוגרפיה
כפיר נולד באלפי מנשה ב-1982. הוא החל את לימודי התוכנה כבר בבית הספר היסודי. כפיר הוא בוגר תיכון הנדסאים בהרצליה. הוא שירת בצה"ל כקצין ביחידה 8200 של חיל המודיעין, בתחום הסייבר.

לאחר שחרורו מצה"ל ב־2006 עשה תוארי B.Sc ו-M.Sc בהנדסת מערכות תקשורת באוניברסיטת בן-גוריון בנגב.

בשנת 2010 ייסד ביחד עם יריב בש ויהונתן ויינטראוב את SpaceIL כחלק מתחרות בין לאומית של Google Lunar X PRIZE.
בעמותת SpaceIL החליטו שמלבד ההישג המדעי – טכנולוגי, ברצונם גם לעודד ילדים בישראל ובעולם היהודי להיות מדענים ומהנדסים ובכך לדרבן חדשנות בעתיד ובעיקר חדשנות בישראל.
בתהליך זה גמלה בליבם החלטה לנצל את המיזם כהזדמנות לעודד את הדור הצעיר להתעניין במדע, טכנולוגיה, הנדסה ומתמטיקה. החזון החינוכי אשר מטרתו ליצור "אפקט אפולו" קרם עור וגידים ולימים נקרא "אפקט בראשית". במסגרת SpaceIL נאמו שלושת המייסדים בשנת 2013 בוועידת AIPAC.

בשנת 2014 הפך כפיר למייסד שותף בחברת Metapacket,
המספקת שירותי אבטחת מידע ומגינה על רשתות ארגוניות מרוגלות ותקיפות ייעודיות דרך הענן.

בשנת 2016 לקח חלק בקמפיין של "קשת" וקרן טראמפ - "הזדמנויות גדולות מתחילות בחמש יחידות", קמפיין שייעודו קידום לימודי חמש יחידות מתמטיקה, אשר שודר בערוץ 2. בשנת 2017 הפך למייסד שותף, סמנכ"ל תפעול ואסטרטגיה של Tabookey.

בשנת 2019 נבחר, יחד עם מוריס קאהן, להדליק משואה ביום העצמאות ה-71 של מדינת ישראל, כאות הערכה על תרומתו למיזם "בראשית".

## פרסים, מלגות והוקרה
במקביל ללימודי התואר כפיר היה גם מנהל ראשי בפורום הסטודנטים של אוניברסיטת בן-גוריון בנגב. ביולי 2006 כפיר הגן על אתר הפורום מתקיפת סייבר בינ"ל, בעקבותיה זכה בגביע **נשק המחץ הווירטואלי של BGU**.

בשנת 2010 כפיר זכה בפרס הדיקן של אוניברסיטת בן-גוריון בנגב

בשנת 2013 נבחר יחד עם יריב ויהונתן לרשימת המשפיעים בתחום הטכנולוגיה

בשנת 2016 נבחר יחד עם יריב ויהונתן לרשימת 40 הצעירים המבטיחים מתחת לגיל 40

בשנת 2017 נבחר לרשימת 100 האנשים המשפיעים בעולם היהודי

בשנת 2019 זכה כפיר באות הנשיא של אוניברסיטת תל אביב

## חיים אישיים
כפיר מתגורר בגבעת עדה ונשוי לדותן. השניים הורים לבן ובת.

## קישורים חיצוניים

* הפרופיל המקצועי של כפיר דמרי, באתר לינקדאין 
* A Cyber-terrorism Attack, Analysis and Response Case Study באתר (packetstormsecurity)
* SpaceIL Co-Founders on 2013 AIPAC Stage קטע מוועידת AIPAC
* 
* Israeli entrepreneur, באתר f6s

## הערות שוליים

2019 05
קטגוריה:משיאי משואה ביום העצמאות: 2019
קטגוריה:אנשי עסקים ישראלים
קטגוריה:ראשי עמותות
קטגוריה:ממציאים ישראלים
קטגוריה:יזמי היי-טק ישראלים
קטגוריה:מתכנתים ישראלים
קטגוריה:מייסדי עמותות ישראלים
קטגוריה:בוגרי תיכון הנדסאים הרצליה
קטגוריה:בוגרי אוניברסיטת בן-גוריון בנגב
קטגוריה:אלפי מנשה: אישים
קטגוריה:מועצה אזורית דרום השרון: אישים
קטגוריה:ישראלים שנולדו ב-1982
קטגוריה:יישובים קהילתיים: אישים
קטגוריה:להט"בים ישראלים